ลูกพี่ลูกน้อง (ละครซิตคอม)
รายชื่อตอน > พ.ศ. 2556 (ปี 2)

| ตอนที่ | วันที่ออกอากาศ | ชื่อตอน | เรื่องย่อ | นักแสดงรับเชิญ |
| --- | --- | --- | --- | --- |
| 33 | 5 มกราคม 2556 | วัน-เสีย-เลือด | - เจเจกลัวเข็มจนเป็นลม จ๊ะจ๋าจึงบอกให้ลุงหมงบริจาคเลือดให้เจเจดู แต่ลุงหมงกลัวเข็ม จึงถ่วงเวลาทุกคนโดยอ้างว่าขาพลิก แต่ธัญลดาบอกให้พยาบาลนำเครื่องมือบริจาคเลือดมาตรงที่ลุงหมงนั่งอยู่ ลุงหมงจึงยอมบริจาคเลือด   - ธันวาใช้มีดโกนของปัณณ์ ปัณณ์รู้จึงทะเลาะกับธันวา วันบริจาคเลือดทั้งคู่ยังไม่ยอมโกนหนวด แต่บานเย็นและธัญลดาไม่เห็นด้วยที่ทั้งคู่ไว้หนวด ปัณณ์กับธันวาจึงยอมโกนหนวด โดยไม่ให้อีกฝ่ายรู้ | - |
| 34 | 12 มกราคม 2556 | โซลเมท | - บานเย็นแอบชอบเพื่อนบ้านใหม่ที่เป็นฝรั่ง แต่ปัณณ์รู้ว่าฝรั่งคนนั้นเป็นเกย์ และแอบชอบธันวาอยู่ แต่บานเย็นไม่เชื่อที่ปัณณ์พูด จึงให้ธันวาไปพิสูจน์ฝรั่งคนนั้นให้บานเย็นเห็น   - เจเจอยากสักเหมือนเพื่อนในแก๊งจักรยาน แต่ลุงหมงไม่อนุญาต จึงสอนเจเจโดยการจำลองการสักให้เจเจดู แต่ที่จริงเบิ้มแค่เอาปากกาเมจิกเขียน | โจนาธาน แซมซัน (Jonathan Samson) |
| 35 | 19 มกราคม 2556 | พ่อ แม่ พ่อ แม่ พ่อ | - ออมมีเรื่องกับเพื่อนโรงเรียนอื่น จนผู้ปกครองต้องมาเอาเรื่องกับออมที่บ้าน แต่ออมไม่กล้าบอกพ่อกับแม่จึงขอให้ปัณณ์ ธันวา จ๊ะจ๋าช่วยเป็นพ่อแม่ให้ แต่ปัณณ์ ธันวา จ๊ะจ๋าไม่ยอม จึงเปลี่ยนไปขอวิโรจน์กับบานเย็นแทน แต่ปัณณ์กับธันวาเปลี่ยนใจมาช่วยออมเพราะสงสารออม และหมอตั้มกับธัญลดากลับมาจากธุระพอดี  - เบิ้มอิจฉาแอรอนเพราะคิดว่าแอรอนแย่งบานเย็นไป จึงตามไปข่มแอรอนที่ฟิตเนส แต่เกิดอุบัติเหตุ แอรอนสงสารจึงอาสาว่าจะช่วยเทรนเบิ้มให้ | โจนาธาน แซมซัน (Jonathan Samson) |
| 36 | 26 มกราคม 2556 | คอฟฟี่ แอนด์ ครีม   รักวุ่นวายของนายกาแฟ | - ครีม แฟนเก่าของของปัณณ์ มาพบหน้าปัณณ์อีกครั้ง และทวงสัญญาว่า ถ้าครีมกับปัณณ์ยังไม่มีใคร จะกลับมาคบกันอย่างจริงๆจังๆ แต่ความรู้สึกที่ปัณณ์มีให้ครีมมันเปลี่ยนไปแล้ว จึงคิดจะทำทุกอย่างให้ครีมลืมเรื่องสัญญา โดยอาศัยแผนของธันวา สร้างภาพว่าปัณณ์เป็นผู้ชายซาดิสต์  - บานเย็นรีบไปทำความสะอาดที่ฟิตเนสของแอรอนเร็วกว่าปกติ เพราะกลัวโรคจิตทำร้าย วิโรจน์กับเบิ้มจึงแอบสะกดรอยตามเพื่อแข่งกันทำคะแนน แต่กลับกลายเป็นว่า ทั้งคู่ตีกันเอง | คีรติ มหาพฤกษ์พงศ์ |
| 37 | 9 กุมภาพันธ์ 2556 | เปเป้ เพอร์เฟค สเปคปัณณ์ | - เพราะปัณณ์กลัวเสียหน้าและเสียฟอร์มเรื่องที่โกหกเอาเด็กฝึกงานมาเป็นแฟน จึงไปจ้าง เปเป้ ให้มาหลอกเป็นแฟนปลอมๆ แต่แล้วจ๊ะจ๋ากลับเข้ามาเห็นพอดี   - บานเย็นถูกไล่ออกจากที่ทำงานเก่า เพราะถูกคนแก่บ้ากามลวนลามจนบานเย็นเกือบพลั้งมือทำร้ายร่างกาย บานเย็นไม่กล้าไปสมัครงานที่อื่นเพราะประวัติตนไม่ดี ธัญลดาจึงให้บานเย็นทำงานที่บ้านของตนแทน | สิรินทร์ ก่อเกียรติ |
| 38 | 16 กุมภาพันธ์ 2556 | วาเลนไทน์ วาเลนเธอ | - ออมงอนที่ทุกคนจำวันเกิดตัวเองที่เกิดในวันวาเลนไทน์พอดีไม่ได้ แต่กลับทำเป็นฉลองให้พี่บานเย็นแทน แต่สุดท้ายทุกคนก็เฉลยว่าเป็นแผนของธันวาที่จะเซอร์ไพรส์ออม   - เจเจอยากเซอร์ไพรส์วันเกิดออม แต่ไม่รู้จะเซอร์ไพรส์ยังไงดีจึงไปขอคำปรึกษากับปัณณ์และธันวา แต่สุดท้ายออมก็มางานวันเกิดที่เจเจจัดไม่ได้ แต่ก็ยังมาที่ข้างรั้วตามสัญญาที่นัดกับเจเจไว้ | - |
| 39 | 2 มีนาคม 2556 | บุคคลตัวอย่าง | - ธัญลดาเข้าข้างปัณณ์ และให้ธันวา หมอตั้ม และออมดูปัณณ์เป็นแบบอย่าง วันหนึ่งปัณณ์เผลอเตะฟุตบอลแรงจนทำกระจกห้องธันวาแตก ปัณณ์อายจึงชดใช้ด้วยการบอกให้ธันวามานอนที่ห้องตัวเองเป็นการชั่วคราว แต่พอธันวารู้ความจริงจึงแก้แค้นกลับด้วยการทำห้องปัณณ์ให้เละเทะ  - น้าหมงเล่น Skype กับป้าจิ๊บจนติด วันหนึ่งลุงหมงแต่งชุดดำน้ำเพื่อเซอร์ไพรส์ป้าจิ๊บ แต่โดนครอบครัวหมอตั้มจับได้ เพราะจ๊ะจ๋าเปิด Skype ที่คุยกับธันวาทิ้งไว้ | - |
| 40 | 9 มีนาคม 2556 | โรมิโอ-จูเลียด เครียดตึ๊บ! | - เจเจและออมต้องไปแสดงละครโรมิโอจูเลียต แต่ชุดของออมถูกพี่บานเย็นหยิบผิดไปบริจาคให้ซาเล้งขี้งก ทำให้บานเย็นต้องไปตามมาทวงคืน แต่กลับได้เป็นชุดนักมวยกลับมา   - เจเจถูกธันวาขู่ว่าถ้าขึ้นไปเล่นจะตื่นเต้นจนฉี่แตก ทำให้เจเจไม่กล้าเล่น   - ด้วยความรีบอยากไปดูลูกสาวเล่นละครเวที หมอตั้มจึงรีบขับรถโดยไม่พึ่งวิโรจน์จนไปชนแม่ค้า พระ ตำรวจ ทำให้ต้องรับผิดชอบด้วยการนั่งรถไปด้วยการเพื่อไปเก็บค่าเสียหายกับธัญลดา เพราะไม่ได้พกเงินติดตัวมา | - |
| 41 | 16 มีนาคม 2556 | ธันวา กับ นักล่าแย้ | - ธัญลดาฝันร้ายหนักว่าอาจต้องเสียของรักจนเริ่มเป็นห่วงธันวาเพราะธันวาก็กำลังเบญจเพสพอดี ปัณณ์จึงจ้างหมอดูมาเพื่อบอกให้ธันวาไปบวช แต่ธันวาไม่เชื่อ ปัณณ์จึงไปพูดให้ธันวาไปบวชทดแทนคุณหมอตั้มและธัญลดา   - เจเจอยากขับรถพาออมไปเที่ยว จึงขอร้องให้จ๊ะจ๋าช่วยสอน แต่แล้วเจเจเกิดขับรถไปชนคนเข้า! | เหลือเฟือ มกจ๊ก |
| 42 | 23 มีนาคม 2556 | ความสุข ความทรงจำ ไม่มีที่สิ้นสุด | - ย้อนอดีตความรักของหมอตั้มและธัญลดา ซึ่งเกิดขึ้นที่ท่าเรือศิริราช  - รุ่นพี่ของจ๊ะจ๋ามาขอให้จ๊ะจ๋าเป็นแบบชุดเจ้าสาว แต่ปัณณ์รู้จึงมาหาที่บ้านเพื่อขอไม่ให้จ๊ะจ๋าแต่งงาน แต่รุ่นพี่ของจ๊ะจ๋ารู้ว่าปัณณ์แอบชอบจ๊ะจ๋าจึงลองพิสูจน์ปัณณ์ | พนมกร ตังทัตสวัสดิ์  ตี๋ ดอกสะเดา |
| 43 | 30 มีนาคม 2556 | วันติดขัด | - จ๊ะจ๋ากับปัณณ์จะไปออกเดท แต่ไปไม่ได้ เพราะเกิดเหตุติดขัดทั้งคู่  - เพราะธัญลดาจะไปถวายอาหารพระธันวา หมอตั้มจึงนัดลุงหมงแอบไปตีกอล์ฟ โดยอ้างกับธัญลดาว่าไปประชุม แต่ธัญลดากลับจับได้ เพราะรู้จากวิโรจน์ ซึ่งขับแท็กซี่คันที่ไปส่งปัณณ์ที่โรงพยาบาลพอดี | - |
| 44 | 6 เมษายน 2556 | เรื่องเล่า....คืนเฝ้าพระ | - วิโรจน์เล่าเรื่องอาถรรพ์เกี่ยวกับต้นไทรในวัดของพระธันวาให้ปัณณ์และพระธันวาฟัง จึงพากันออกไปพิสูจน์ แต่ที่พบกลับเป็นสัปเหร่อที่ไปขับรถล้มมา และเก็บโทรศัพท์ของปัณณ์ได้ พระธันวาเห็นข้อความที่จ๊ะจ๋าส่งถึงปัณณ์พอดี จึงได้ทราบว่าปัณณ์เป็นแฟนจ๊ะจ๋า  - ธัญลดากับลุงหมงทะเลาะกันตั้งแต่เรื่องทำอาหารให้พระ จนกระทั่งเรื่องการที่จ๊ะจ๋ามีแฟน ธัญลดาจึงยืนยันไปว่า หลานของเธอจะไม่มีทางได้เป็นแฟนกับจ๊ะจ๋าเป็นอันขาด  - ลุงหมงสงสัยว่าใครเป็นแฟนจ๊ะจ๋า จึงไล่ถามไปจนถึงพระธันวา พระธันวาจึงเทศน์ให้ลุงหมงฟัง | - |
| 45 | 13 เมษายน 2556 | สองคนในร่างเดียว | - เพราะปัณณ์โดนธันวาขู่เอาไว้ว่า ผู้หญิงที่เป็นแฟนใครมักจะมีนิสัยเหมือนพ่อ ทำเอาทุกครั้งที่ปัณณ์เห็นหน้าจ๊ะจ๋าจึงกลายเป็นลุงหมงอยู่เสมอทุกครั้งไป และธันวาก็ยังขู่ปัณณ์อีกสารพัด   - ลดายอมไม่ได้ที่ทั้งธันวาและหมอตั้มต่างก็ชอบแกงไตปลาของลุงหมง จึงตั้งใจจะทำสู้ด้วยการไปขโมยสูตรลับของลุงหมงมา แต่ก็ยังไม่สำเร็จ   - เจเจนำมือถือออมมาแช่ถังข้าวสาร แต่กลับเจอคนส่งข้อความมาหา เจเจจึงแกล้งทำเป็นออมส่งข้อความโต้ตอบกลับไป แต่ออมเกิดจะกลับมาเอามือถือพอดี | - |
| 46 | 20 เมษายน 2556 | สิ่งเล็กๆที่เรียกว่า LOVE | - ลุงหมงขยายเวลาเปิดร้านเพิ่มเพื่อขายไก่ออกไปให้หมดกันเน่า แล้วนำปัณณ์มาช่วยร้องเพลงสร้างบรรยากาศที่ร้าน ทำให้จ๊ะจ๋าเกิดหึงขึ้นมา   - มีผู้ชายมาตามตื๊อนุ๊ก เพราะเขาเชื่อมั่นในเรื่องของดวงชะตามากจึงมาขอร้องให้จ๊ะจ๋าช่วย ธันวาจึงอาสาแกล้งเล่นเป็นแฟนนุ๊กชั่วคราว   - เจเจกับออมกลับมาจากการไปทำงานจนเหนื่อยมาก แต่เมื่อขึ้นแท็กซี่ทั้งสองก็เริ่มไม่ไว้ใจคนขับแท็กซี่เพราะอาการที่ดูมีพิรุธแปลกๆ แต่ทั้งคู่ก็ยังเผลอหลับไปจนได้ | สิตางศุ์ ปุณภพ จุ๊บจิ๊บ เชิญยิ้ม |
| 47 | 27 เมษายน 2556 | คนมีอดีต | - ปัณณ์สงสัยจ๊ะจ๋า เพราะมีรุ่นน้องสมัยมัธยมมาทำตัวเหมือนมาจีบจ๊ะจ๋า จึงแอบถามรุ่นน้องคนนั้น แต่รุ่นน้องบอกว่าอยากคบกับจ๊ะจ๋าเพราะคิดว่าจ๊ะจ๋ายังเป็นทอมอยู่    - แฟนของเพื่อนของออมไม่สนใจเพื่อนของออม ออมจึงเสนอวิธีโดยให้เพื่อนคบกับเจเจเพื่อให้แฟนของเพื่อนหึง | ดาร์ลิ่ง อารดา อารยวุฒิ |
| 48 | 4 พฤษภาคม 2556 | ตามติดชีวิตตั้ม | - เพราะปัณณ์พบภาพหมอตั้มถ่ายกับผู้หญิงคนอื่นและมีท่าทางลับๆล่อ ปัณณ์กับธันวาจึงสงสัยว่าหมอตั้มกำลังมีเมียน้อย จึงสะกดรอยหมอตั้มไป แต่โดนเข้าใจผิด หาว่าเป็นโรคจิต และที่หมอตั้มทำลับๆล่อๆ เพราะจะซื้อรถให้ธัญลดาเพื่อเซอร์ไพรส์วันเกิด  - แฟนของเพื่อนของออมซื้อตุ๊กตาหมีให้เพื่อนของออม ออมอิจฉาอยากได้ตัวใหญ่กว่า เจเจจึงหาเงินมาซื้อให้ออมโดยการเรี่ยไร แต่ก็เกิดเรื่องจนได้ | นิโคล เทริโอ |
| 49 | 11 พฤษภาคม 2556 | ฝัน??? | - ปัณณ์กับธันวาไปหาหมอฝัน ที่ทั้งคู่สงสัยว่าเป็นเมียน้อยหมอตั้ม และปัณณ์ก็ได้ยินคำพูดของหมอตั้มที่คล้ายๆว่าหมอฝันจะเป็นหมอตั้มจริงๆ จึงจะตามทั้งคู่ไป แต่ตามไม่ทัน  - ปัณณ์กุเรื่องว่าธันวามีปัญหาที่บริเวณอวัยวะเพศ หมอจึงจับธันวาตรวจ แล้วพบว่าธันวามีความเสี่ยงที่จะเป็นมะเร็งลูกอัณฑะ  - เบิ้มมีนัดบอดกับสาวสวยน่ารักคนหนึ่ง จึงไปตามที่นัด ปรากฏว่าสาวคนนั้นหน้าตาขี้เหร่ จึงทราบว่าผู้หญิงคนนั้นนำรูปคนอื่นมาใช้เป็นรูปโปรไฟล์ | นิโคล เทริโอ พอดี เดนิส |
| 50 | 18 พฤษภาคม 2556 | กอล์ฟ กุ๊ย ตะลุยคิโยมิ | - ปัณณ์กับธันวาตามหมอตั้มกับหมอฝันไปร้านอาหารญี่ปุ่นแห่งหนึ่ง แต่ดันเข้าห้องที่คนชื่อกอล์ฟจองไว้ ธันวาจึงบอกว่าตนชื่อกอล์ฟ ปัณณ์ชื่อกุ๊ย และได้ทราบว่ากอล์ฟที่จองห้องเอาไว้เป็นพวกค้ายา และปัณณ์ ธันวา จ๊ะจ๋าและนุ้ก (ที่ตามมาทีหลัง) เกือบจะเอาชีวิตไม่รอด  - มีรถขายกับข้าวมาขายที่หมู่บ้าน ธัญลดากับลุงหมงจึงซื้อปลา แต่ปลาเหลืออยู่ตัวเดียว ทั้งสองคนจึงทะเลาะกัน สุดท้ายก็ขายปลาให้เบิ้มแล้วเบิ้มขายต่อให้ลุงหมง และมารู้ภายหลังว่าพ่อค้าเอาหินใส่ท้องปลาเพื่อถ่วงน้ำหนัก | นิโคล เทริโอ สิตางศุ์ ปุณภพ |
| 51 | 25 พฤษภาคม 2556 | แป๊ะ...คอ...แป๊บ!! | - เนื่องจากปัณณ์กับธันวายังสงสัยในสิ่งที่หมอตั้มบอก จึงจัดงานเลี้ยงเพื่อมอมเหล้าหมอแป๊ะ เพื่อนของหมอตั้ม เพื่อให้หมอแป๊ะเล่าเรื่องของหมอฝัน ทำให้ทราบว่าลูกของหมอตั้มที่หมอตั้มพูดถึง คือลูกของหมอแป๊ะกับหมอฝัน แต่หมอแป๊ะกับหมอฝันเลิกกัน และหมอแป๊ะก็ไม่อยากยุ่งกับลูกของตนเพราะกลัวจะทะเลาะกับหมอฝัน จึงให้หมอตั้มดูแลลูกของตนแทน (ความจริงคือ หมอแป๊ะแกล้งเมา แล้วตอบปัณณ์ ธันวาตามที่นัดกับหมอตั้มเอาไว้ เพราะหมอตั้มขอ)  - ออมแกล้งป่วยเพื่อจะไปส่งนักร้องเกาหลีที่สนามบิน แต่จ๊ะจ๋าทราบเพราะเจเจเป็นคนเอาใบลาปลอมของออมมาส่ง จึงไปฟ้องธัญลดา | ตี๋ ดอกสะเดา |
| 52 | 1 มิถุนายน 2556 | ผู้ชายที่แสนดี? | - ปัณณ์และธันวาไปร้านกาแฟที่แฟนใหม่ของหมอแป๊ะเป็นเจ้าของ พบว่าหมอแป๊ะพยายามทำตัวเป็นพ่อนักบุญ ทั้งคู่จึงพูดให้หมอแป๊ะบอกแฟนใหม่เรื่องที่เคยแต่งงานแล้ว แต่แฟนใหม่ของหมอแป๊ะมาได้ยินเข้าพอดี   - เพราะเพื่อนบ้านพูดยังไงลุงหมงก็ไม่ยอมเป็นประธานหมู่บ้านสักที เหล่าเพื่อนบ้านจึงปรึกษาธัญลดา ธัญลดาจึงออกอุบายโดยเยาะเย้ยลุงหมง และท้าให้ลุงหมงลงเลือกตั้งประธานหมู่บ้านแข่งกันกับตน   - เพราะได้ยินตอนที่หมอแป๊ะพูดกับแฟนใหม่ว่าที่จริงแล้วหมอฝันกับหมอตั้มเคยมีลูกด้วยกัน ปัณณ์กับธันวาจึงถามหาความจริงจากหมอตั้ม | ตี๋ ดอกสะเดา |
| 53 | 8 มิถุนายน 2556 | 18 ปี แห่งความหลัง | - 18 ปีก่อน หมอตั้มรู้จักกับหมอฝันที่เชียงราย วันหนึ่งหมอตั้มโดนธัญลดาบอกเลิกเพราะครอบครัวธัญลดาไม่ยอมรับหมอตั้ม จึงดื่มเหล้าประชดชีวิตกับหมอฝัน และเผลอใจมีอะไรกับหมอฝัน   - เพราะลุงหมงขู่ว่าจะส่งเจเจไปอเมริกา เจเจเครียดมากจึงปรึกษาออม ออมจึงแนะนำให้เจเจแต่งตัวเป็นผู้ใหญ่ให้ลุงหมงดู | ตี๋ ดอกสะเดา นิโคล เทริโอ |
| 54 | 15 มิถุนายน 2556 | ศึกชิงนาง!? | - หมอตั้มกลับมารักธัญลดา เพราะรู้ความจริงจากธัญลดาเรื่องจดหมายบอกเลิก ทุกอย่างเป็นฝีมือแม่ของธัญลดา   - ปัณณ์กับธันวาทะเลาะกันอย่างหนัก เพราะต่างฝ่ายต่างกุมความลับของหมอตั้ม ทั้งคู่จึงต่อยตีกัน เพราะปัณณ์ตั้งใจจะบอกเรื่องนี้ให้ธัญลดารับรู้ แต่ธันวาไม่ยอม เพราะไม่ต้องการให้ครอบครัวแตกแยก สุดท้าย... ธัญลดาออกมาห้ามปราม ปัณณ์กับธันวาจึงหาเรื่องโกหกโดยจ้างหญิงสาวชื่อ กุ๊กไก่ มาเป็นผู้หญิงผู้ก่อเหตุศึกชิงนาง   - จ๊ะจ๋าเข้าใจว่ากุ๊กไก่เป็นผู้หญิงอีกคนของปัณณ์ ถึงกับเสียใจมาก ทำให้เจเจกับออมรู้เรื่องปัณณ์กับจ๊ะจ๋า และจ๊ะจ๋าโล่งใจเมื่อกุ๊กไก่สารภาพความจริง | นิโคล เทริโอ |
| 55 | 22 มิถุนายน 2556 | สิ่งที่ไม่เคยบอก | - หมอตั้มพบหมอฝันโดยบังเอิญ และสงสัยว่าลูกชายของหมอฝันคือลูกชายตน จึงให้เพื่อนหมอของหมอตั้มพิสูจน์ DNA ปรากฏว่าเป็นพ่อลูกกันจริง หมอตั้มจึงเล่าเรื่องให้ธัญลดาฟัง ธัญลดาเสียใจมากจึงพาออมกลับไปอยู่บ้านแม่ของตน วันหนึ่งธัญลดาพบหมอฝัน หมอฝันบอกให้ธัญลดากลับไปหาหมอตั้ม ธัญลดาจึงกลับไปหาหมอตั้มโดยให้สัญญาว่าจะไม่ทะเลาะกันให้ออมเห็นอีก   - ออมอยากรู้ว่าปัณณ์ ธันวา และพ่อแม่ปิดบังอะไรตนอยู่ จึงให้วิโรจน์ เบิ้ม และบานเย็นไปดู แต่ไม่สำเร็จ   - ออมเจอต้น ลูกของหมอตั้มและหมอฝันเป็นครั้งแรก | นิโคล เทริโอ จิรายุ ละอองมณี (เปิดตัว) |
| 56 | 29 มิถุนายน 2556 | ความรัก...ความลับ | - จ๊ะจ๋าสงสัยว่าปัณณ์กับธันวามีเรื่องอะไรปิดตนอยู่ นุ้กจึงอาสาไปถามธันวาเอง โดยหลอกขอเป็นแฟนธันวา แต่ธันวาจับได้และตลบหลังนุ้กโดยการอัดเสียงตอนที่นุ้กบอกรักธันวา   - เบิ้มมาเห็นตอนที่จ๊ะจ๋าอาเจียนเพราะอาหารเป็นพิษ และปัณณ์อยู่ด้วยพอดี เบิ้มเลยเอาไปบอกลุงหมงเพราะเข้าใจว่าจ๊ะจ๋าท้องกับปัณณ์ ลุงหมงโกรธจนถึงขั้นหยิบปืนมาเพื่อที่จะยิงปัณณ์ที่บ้านหมอตั้ม   - ออมอยากเจอต้น จึงชวนเจเจไปห้องสมุดโดยอ้างว่าจะไปหาหนังสือ แต่เจเจดันเจอต้นที่กำลังจะหาหนังสือให้ออมเหมือนกัน จึงแย่งหนังสือกันโดยการแข่งงัดข้อ สุดท้ายต้นซื้อหนังเล่มนั้นให้ออม เจเจจึงเสียหน้ามาก | สิตางศุ์ ปุณภพ จิรายุ ละอองมณี |
| 57 | 6 กรกฎาคม 2556 | อยู่คนเดียวกับตอนเย็นๆ | - | จิรายุ ละอองมณี |
| 58 | 13 กรกฎาคม 2556 | กาเป็นหนอน | - | รุ้งทอง ร่วมทอง |
| 59 | 20 กรกฎาคม 2556 | หมัดนี้..เพื่อเธอ | - | จิรายุ ละอองมณี |
| 60 | 27 กรกฎาคม 2556 | Love Melody ดนตรีลิขิตรัก | - | จิรายุ ละอองมณี นิโคล เทริโอ คำไหล เมืองอุบล นิทัศน์ สิงหามาตร |
| 61 | 3 สิงหาคม 2556 | แซ่บเว้ยเฮ้ย!!! | - ธันวากับวิโรจน์พาปัณณ์กับจ๊ะจ๋าไปทานมื้อเย็นที่ร้านอาหารอีสาน "แซ่บเว้ยเฮ้ย" เพราะอ๊อดเป็นเจ้าของร้าน เพื่อนสนิทของวิโรจน์ ซึ่งเป็นเวลาเดียวกันที่อ๊อดพาเพื่อนมาตั้งวงเหล้า อ๊อดเมาหนักจนไม่สามารถทำอาหารได้ เมียมาเห็นจึงทะเลาะกับอ๊อดจนถึงขั้นลงไม้ลงมือกัน ทำให้พวกธันวาเกือบโดนลูกหลง   - ออมกังวลเรื่องสอบเลข จึงชวนเจเจไปติวกับต้น ทำให้เจเจรู้สึกเคืองจึงซื้อกาวชุดพลังช้างที่เบิ้มเร่ขายมาทาที่ม้านั่งยาวเพื่อหลอกให้ต้นนั่งจนไม่สามารถลุกได้ แล้วก็ทำสำเร็จ แต่มีเหตุให้เจเจพลัดล้มลงบนเก้าอี้ พวกกะเทยที่เดินผ่านไปมาเห็นเจเจนอนตักต้นจึงเข้าใจว่าเป็นคู่เกย์   - หมอตั้มโกหกธัญลดาว่าป่วยเพื่อหาเรื่องหนีเมียไปตีกอล์ฟกับลุงหมงอีกตามเคย ลุงหมงจึงเสนอให้หมอตั้มแอบปีนหน้าต่างชั้นบนเพื่อหลบเมียเข้าบ้าน | หนุงหนิง สิงหราช พัฒน์ชนก เอี่ยมสะอาด |
| 62 | 10 สิงหาคม 2556 | ลองมองดูระเบียงสิเออ | - ธันวาถูกเก่ง(แฟนหนุ่มของแต้ว ผู้หญิงที่ธันวาติดพัน)ตามรังควานเพราะความหึงหวง สงสัยว่าแต้วกับธันวาเป็นกิ๊กกัน ธันวาจึงหนีไปที่บ้านจ๊ะจ๋า แต่ต้องหนีเสือปะจระเข้ เพราะลุงหมงสงสัยในตัวจ๊ะจ๋าเรื่องผู้ชายและเจอตัวธันวาอยู่ในห้องนอนของจ๊ะจ๋าพอดี   - เจเจรับปากกับออมว่าจะดูแลหมาของต้นที่ชื่อ ฮีโร่ ให้ดีที่สุด แต่กลับทำหาย เจเจกับวิโรจน์จึงเอาหมาที่มีลักษณะเดียวกันกับฮีโร่มาหลอกออมกับต้น | เลอวิทย์ สังข์สิทธิ์ |
| 63 | 17 สิงหาคม 2556 | บทเรียนราคาแพง | - | จิรายุ ละอองมณี |
| 64 | 24 สิงหาคม 2556 | วุ่นนักรักหลายเรื่อง | - | - |
| 65 | 31 สิงหาคม 2556 | ทำไมต้องเธอ | - | - |
| 66 | 7 กันยายน 2556 | ศึกชิงงาน สะท้านแกลอรี่ | - | - |
| 67 | 14 กันยายน 2556 | สุรินทร์ ถิ่นคชสาร | - | - |
| 68 | 21 กันยายน 2556 | ถ้าเธอขอ ฉันก็จะทำให้ | - | - |
| 69 | 28 กันยายน 2556 | เทรนด์นี้กำลังมา | - | - |
| 70 | 5 ตุลาคม 2556 | นายจ๋า โรจน์ลาก่อน | - | - |
| 71 | 12 ตุลาคม 2556 | สุขสันต์วันอึดอัด | - | สิตางศุ์ ปุณภพ |
| 72 | 19 ตุลาคม 2556 | ฟ้าสางบนร่างวีระ | - | - |
| 73 | 26 ตุลาคม 2556 | บู๋บ้าบอ ปะทะ บี๋บ้าบิ่น | - | สิตางศุ์ ปุณภพ |
| 74 | 2 พฤศจิกายน 2556 | เพื่อนรักหักหัวหงส์ | - | สิตางศุ์ ปุณภพ |
| 75 | 9 พฤศจิกายน 2556 | แบบนี้พี่ชอบ | - ออมอยากไปดูคอนเสิร์ตกับต้น จึงขอร้องให้ปัณณ์กับธันวาช่วยพูดกับธัญลดาและหมอตั้มที่ชวนออมไปทานข้าวนอกบ้าน ธัญลดาขอยกเลิกมื้อเย็นนอกบ้านเพราะนึกได้ว่ามีงานเลี้ยงสละโสดของติ๋ม เพื่อนสนิทของนุช(รุ้งทอง ร่วมทอง)ที่คาราโอเกะแห่งหนึ่ง หมอตั้มได้โอกาสชวนลุงหมง แป๊ะไปที่คาราโอเกะ แต่กลับเป็นคาราโอเกะเดียวกันกับธัญลดา จึงวางแผนเซอร์ไพรส์ธัญลดา   - ออมไปดูคอนเสิร์ตกับต้นแล้วถูกวัยรุ่นชายพูดจาแทะโลม แต่ทั้งคู่ตอบโต้จนขาออมพลิก ต้นจึงพาส่งถึงบ้าน | ตี๋ ดอกสะเดา รุ้งทอง ร่วมทอง |
| 76 | 16 พฤศจิกายน 2556 | ลอยกระทง ลอยกะเธอ | - | - |
| 77 | 30 พฤศจิกายน 2556 | หมอคะ แก้วหิว | - | ชมพู่ ก่อนบ่าย |
| 78 | 7 ธันวาคม 2556 | โล้นซ่า..ล่ากาดำ | - | - |
| 79 | 14 ธันวาคม 2556 | คุณพ่อกำมะลอ | - เจเจกลุ้มใจเรื่องครูกุหลาบขอพูดคุยกับลุงหมงเรื่องเจเจหมดสิทธิ์สอบ จึงขอร้องให้ปัณณ์ปลอมตัวเป็นพ่อ โดยเอาความลับของปัณณ์มาขู่ และให้เบิ้มหาเพื่อนมาเป็นหน้าม้าปลอมตัวเป็นครูกุหลาบคุยกับลุงหมง แต่แผนแตกก็ต่อเมื่อลุงหมงถามครูกุหลาบ(เพื่อนสาวของเบิ้ม)เรื่องจ๊ะจ๋า และจ๊ะจ๋ามาพบพอดี   - หมอตั้มเยี่ยมหมอฝันกับต้นเพื่อซื้อของให้ต้น ต้นดีใจมากโดยที่เขาไม่รู้ว่าหมอตั้มคือพ่อ ในขณะที่ต้นออกไปคุยโทรศัพท์ตามลำพัง หมอฝันคุยกับหมอตั้มว่าจะพาต้นกับแม่ไปอเมริกา แต่ต้นกลับได้ยินโดยบังเอิญจึงน้อยใจแม่   - ธันวากับนุ๊กพาเพื่อนๆของตนมาเที่ยวผับ ทั้งคู่ถูกเพื่อนๆโหวตเป็นตัวแทนแข่งดื่มเหล้า ทำเอาทั้งคู่รู้สึกอึดอัด เพราะเหตุที่ทำให้นุ๊กเข้าใจว่าธันวาทำมิดีมิร้ายเป็นเพราะเหล้า | เดชบดินทร์ ฉายทองดี นิโคล เทริโอ |
| 80 | 21 ธันวาคม 2556 | พี่ชาย | - ปัณณ์ถึงกับกังวล เมื่อรู้มาว่าต้นกับออมตัดสินใจคบหาดูใจกัน แต่ต้นมีหญิงอื่นมาใกล้ชิด จึงกีดกันอย่างหนัก | - |
| ตอนพิเศษ | 28 ธันวาคม 2556 | สวัสดีปีใหม่ 2557 | - | - |